mteb/NusaParagraphEmotionClassification huggingface dataset:
Ari enih, Doel jalan-jalan ame Enyak ame Babeh ke tempat wisata baru di kotanye. Kagak nyang gimane-gimane sebenernye enih tempat, lebi ngutamain sisi estetikanye buat jadi bahan poto-poto wisatawannye. Nyang beginih-beginih, mah, demenannye si Enyak. Babeh same Doel cuman ngekor ame poto-potoin Enyak aje ke manapun Enyak pegi dan mao poto. Terus, karang, di depan miniatur menara Eiffel, Babeh lagi betugas motoin Enyak, sedangkan Doel minggir ke pinggir jalan biar kagak ganggu Enyak ato wisatawan laen. Die diem-diem bengong aje ampe ujug-ujug ade bunyi, "Cuih!", terus kakinye kena cipratan aer. Iye, aer. Aer ludah. Doel melotot bangat liat jari kakinye nyang kagak ketutup ape-ape gegara die make sendal modelan tali, kena aer ludah orang. Buru-buru die ngedongak, terus liat abang-abang nyang maen nyelonong bae, kagak nyadar ludah bau naganye kena kaki Doel. Badan, terutame kaki Doel, uget-uget kek ulet. Biar ape? Biar ngusir ntu ludah! Auk, dah, namenye juge respons spontan dari rase jijik, jadi ape bae Doel lakuin biar enih ludah naga sirna dari kakinye!
Momen ulang tahun ntu tampaknye selalu berkesan di hati bejibun orang, belum lagi hadirnye berbagai kejutan membahagiakannye dari orang terdekat termasuk keluarga yang udeh jadi arepan kite banget, apelagi kalo punya gebetan pasti pengen banget dikasih kejutan sama gebetan. Kue ultah berupa tart juga kagak lupa selalu menjadi simbol bertambahnye usia seseorang. Tapi emang kadang kalo kite masih ngerayain ulang tahun jadi suka pusing sendiri juga, misalnye kite ngarep-ngarepin banget dikasih kejutan, dikasih hadiah, atau jadinye kaya ngebanding-banding diri kite sama orang lain. Biasanye pastinye kite pengen kue yang enak rasanye, dan kue ulang tahun itu adalah kue cokelat dengan dekorasi cantik di atasnye. Kadang kalo kaga sesuai ekspetasi jadinye kecewa sendiri.
Kalo beli langsung emang ada aja yang bikin kita geli pas mau ngehabek. Kagak melulu kita longok di bungkusannya ada yang kotora atawa rungkad. Keliatannya mah enak-enak aja. Cuman, pas lagi beli ngeliat abang tetukangannya megang duit. Abis megang duit, jia kagak cuci tangannya lagi. Langsung aja jia pegang makanannya. Udah mana kadang-kadang duitnya yang lusuh ama kumel, kayak udah dari macem-macem tangan. Eh, jia pegang makanan langsung masukin ke bungkusan. Kalo makanan yang bekuah panas kayak baso atawa soto gitu kagak ngapa-ngapa, mikirnya kuman itu udah pada modar kena suhu aer yang tinggi. Cuman kalo makanan yang kering, udah gitu dingin lagi. Geli banget ngebayanginnya.
Pêgimana cara nyiptain pêngalaman nyênêngin bagi mahasiswa supaya mêrèka lêbih gampang mahamin matèri nyang ditêrangin? Pêrtama, têntuin dulu karaktêr sêcara umum dari mahasiswa nyang diajar. Misal, mahasiswa tingkat dasar tumannyah masing minim pêngênalan matèri sêhingga butuh mètodê nyang ngêja mêrèka têrtarik buat bêlajar, kèk ngêgunain pidio pêmbêlajaran atau inpograpis. Sêmêntara mahasiswa tingkat akhir tibang butuh pêngêmbangan bêdasarkan pêmikiran dèwèk dêngan mètodê studi kasus. Sêlanjutnyah, têntuin jênis matèri nyang disampèin. Dosen juga bisa ngidèntipikasi golongan matèri nyang bêsipat abstrak ama lêbih sulit dipahamin dan juga golongan matèri nyang gampang dipahamin, mêski tibang liwat narasi atau tulisan. Abis onoh, têntuin tujuan dari matèri nyang disampèin. Tujuan nyang dimaksud adalah dosèn kudu nêtêpin inpormasi nyang kudu dimilikin mahasiswa sêudah ngêdapêtin matèri.
Waktu kelas 3 SD, tepatnye pas aye pulang ngaji, aye sakit batuk. Batuknye bener-bener yang terus-menerus dan akibatnye perut aye ketarik-tarik gitu. Karena perutnye aye ketarik terus-menerus, akhirnye perut aye sakit bener. Batuknye mah udeh sembuh kalo kagak salah. Akhirnye pas besok paginye, aye dibawa ke rumah sakit. Tapi di entu rumah sakit yang di-rontgen dua kali malah paru-parunye aye. Akhirnye aye pindah ke rumah sakit laen. Nah pas diperiksa lebih lanjut sama dokternye, di-USG dan ditanyain segala macemnye, akhirnye entu dokter ngediagnosis kalo aye sakit usus buntu. Jelas aje aye kaget dan takut karena kudu dioperasi. Jadilah aye nangis karena ketakutan.
Momen ulang tahun ntu tampaknye selalu berkesan di hati bejibun orang, belum lagi hadirnye berbagai kejutan membahagiakannye dari orang terdekat termasuk keluarga yang udeh jadi arepan kite banget, apelagi kalo punya gebetan pasti pengen banget dikasih kejutan sama gebetan.  Ide kejutan ulang tahun ntu macem-macem rupanye, salah satunye ada yang bisa dilakukan dengan cara yang sederhana. Membuat kolase foto angka, kejutan ntu bisa dilakukan dengan cara yang mudah. Caranye adalah kamu harus menyiapkan banyak foto yang sudah di cetak. Jika sudah, foto-foto ntu tersebut disusun membentuk angka. Angka yang dibuat adalah umur dari orang yang sedang berulang tahun. Cara ini bisa dilakukan di media apapun, umumnye di dinding. Untuk cara supaya kamu dapat memberinya kejutan, buatlah di dinding kamarnye. Sehingga die akan terkejut ketika datang atau masuk ke kamarnye. Selain membuat kolase foto angka di dinding kamarnye, pas aye dikasih ntu kejutan sama temen aye, girang bener rasanye karena sweet banget aje gitu rasanye.
Kena macet di jalan tuh rasanye kaga enak banget, apalagi kena macet nyang lagi urgent. Waktu itu pengen hadir di wisuda ade, cuma gara-gara macet kite kaga keburu deh tuh jadi pendamping wisuda. Salahnye si emang di kita, karena kite tuh kaga mikir kalo mesti berangkat jauh lebih cepet karna pasti kena macet. Apelagi macetnye tuh di tengah Jakarta, ya udeh kaga bisa bekutik lagi tuh. Sebenernye di sono ada sodara laen nyang gantiin, cuma undangannye kite pegang, jadi udeh berantakan semua dah. Mana dandan udeh rapi dari pagi, eh kaga ada hasil ape-ape. Mau marah juga kaga ade nyang harus dimarahin.
Sekitar dua taonan yang lalu deh kayaknye, empok aye lagi seneng-senengnye menangin undian give away. Nah pas die lagi maenin media sosialnye, brand dress yang die demen, ngumumin mau ngadain give away. Tampangnye empok aye pun langsung seneng bener pas baca entu pengumuman. Die baca deh tuh peraturan-peraturannye dan die laksanain satu persatu. Karena salah satu peraturannye entu komentar di post-an give away-nye, die pun komen sebanyak-banyaknye. Katanye, biar kemungkinan menang dapet undiannye juga makin gede. Terus bener aje, pas pengumuman pemenang give away, die menangin entu undian give away. Beuh, girang banget tampangnye die pas menangin entu undian give away.
Kemaren tuh ade cerita dari tetangga aye nyang baru pindah rumah. Alesan die pindah tuh gara-garanyr di lingkungan rumah die nyang lama tuh kaga aman. Kata die orang-orang di sono tuh maen gede-gedean gembok karna malingmye pada nekat. Malah die pernah ngerasain diamcem ama tuh penjahat bakalan dibunuh kalo die teriak minta tolong. Jadi mao kaga mao die cuma bisa ngeliatin aje barang-barangnye di rampok ama maling. Dari pada die knapa-knapa, belom tentu juga selamat kalo die ampe ditusuk. Udeh banyak orang nyang kena rampok di daerah situ, udeh banyak juga orang nyang ngelapor, tapi tetep aje kaga digubris ama aparat setempat.
Siape orang yang kagak gedek kalau lagi antri tiba-tiba ada yang menyerobot dengan alasan apepun? Pastinye kite bakalan gedek banget, hal ntu terjadi di sebuah mall di Semarang, ada seorang ibu yang marah karna antriannye di sebuah kedai kopi ternama diserobot oleh seorang polwan yang mengatakan kalau ia buru-buru karena ini merupakan pesanan tamu negara. Walaupun ibu ntu akhirnye mengizinkannye rombongan polwan ntu untuk menyerobot antrian, akan tetapi die tetep menumpahkan kekesalannye dengan mengatakan kejadian tersebut kepada suaminye. Die berujar bahwa tamu negara tersebut membuatnye gedek bila melihatnye, karena tubuhnya tertutup tatto dimana-mana memakai kaos hitam bertuliskan Unicef layaknya pekerja sosial.
Kagak tau kenape, tiap kudu pulang ke rumah pas masanye libura, Heri selalu sedih. Die entu sejak SMP sampe sekarang SMA, tinggal di sekolahan berasrama dan cuma pulang setaon sekali. Hal entu bikin die jadi lebih akrab bener same temen-temennye dan berat bener rasanye buat pisah same mereka. Tapi mau gimane lagi. Kalo liburan kenaekan kelas. sekolahan emang ditutup dan para murid wajib pulang. Beda sama liburan semester ganjil sekolahan dibuka dan para murid bisa tinggal di dalemnye. Akhirnye mau kagak mau Heri pun beberes barangnye. Temen-temennye pun juga udeh pade packing barangnye. Sampe tiba besoknye mereka kudu berpisah. Sedih bener Heri karena berpisah same temennye. Nyok jangan terlalu sedih kalo pisah same temen, kan ketemu lagi entar!
Kalu ngêrasa ngêri dèwèkan tibang têrjadi dalêm bêbêrapah kali puguh hal onoh masing dianggêp normal. Tapi, kalu pola kêngêrian, kêpanikan, atau kêsêdihan nyang intèns saban waktu têrtêntu, mangka kudu diomongin ama dikonsultasiin dêngan ahlinyah. Bagi orang-orang nyang ngêrasa ngalamin autopobia dianjurin supaya sigrah ngêdatêngin psikolog atau psikiater biar ngêdapêtin pênanganan nyang têpat. Ora tibang onoh, dukungan moral dari orang-orang di sêkitar amat dibutuhin sêbagè pêmbangkit rasa putus asa nyang lagi diadêpin ama para pênderita autopobia. Orang-orang têrdêkêtnyah punya pêranan pênting pêranti nasihatin sêcara baèk-baèk ama ngasih motipasi nyang ngêbangun dêngan ngêyakinin bahwa sêmuah bakal baèk-baèk ajah, mêski tanpa sêsêorang ada di sisinyah.
Dari jaman dulu orang-orang pada percaya ada kejadian yang jadi tanda timbulnya setan. Pertama, temperatur atawa suhu di dalem rumah yang tiba-tiba berobah. Kedua, barang elektronik apalagi lampu sering ada masalah, kayak mati sendiri atawa ngeredup. Ketiga, sering keendus bau-bauan yang laen, yang kagak biasa kita endus sebelomnya. Yang paling parah, kadang muncul bau bentek yang kagak enak. Keempat, orang yang ngerasain ada setan di deketnya katanya biasa begidik ampe bawaan perasaan jadi kagak enak. Kalo ngelongok dari hasil penelitian ama tanda dari pengalaman orang yang pernah rasain, keliatan rada nyambung tanda-tanda adanya setan di sekitar orang. Tapi balik lagi ke masing-masing orang, boleh percaya boleh kagak. Yang paling penting, kita bisa nanganin rasa takut biar kagak kelewatan ampe ganggu idup sehari-hari.
Pas udeh lulus kuliah, dan kerja, rasa-rasanye susah banget ada waktu buat ketemu temen-temen sekolah dulu buat nongkrong- nongkrong. Jika kagak memungkinkannye untuk bertemu, kata-kata untuk temen lama pun cukup untuk sekadar mengungkapkannye kerinduan. Melansir dari beberapa sumber, berikut ini terdapat beberapa ungkapannye kerinduan yang bisa kite pakai untuk mulai menghubungi teman lama. Kata-kata untuk teman lama ntu cukup ampuh untuk membangkitkannye ingatan tentang kebersamaan di masa lalu. Tawa dan tangis bisa muncul sebagai respons alami. Misalnye nih Kita selalu membuat memori yang sangat indah saat bersama. Aku tidak sabar untuk membuat memori-memori baru lagi denganmu. Nyok kite ketemuan atau video call gitu.
Wayah bêrusia 8 taun, Louise Fellows sadar kalu dirinyah amat ngêri jatoh sakit. Wayah bocah lanangnyah masing orok, Louise ngaku ora gêgarês sêlama dua ampè tiga ari sêudah ngêlakuin kontak dêngan lanangnyah karna diah ngêri onoh bakal ngêjanyah muntah. Akibatnyah bêrat awaknyah go nurun drastis. Wayah onoh, doktêr bilang bahwa akar pêrmasalahan Louise adalah dèprèsi, tapi ênyak atu bocah ênih tau bênêr diah oralah dèprèsi. Sêlaèn tèrapi paparan, Louise juga diminta ngonsumsi antidèprèsan têrtêntu pêranti ngêminimalisasi gêjalanyah. Èmètopobia, pêrasaan ngêri muntah atau ngêliat orang laèn jatoh sakit ênih oralah banyak didiagnosis, mêski gangguan kêcemasan ênih kêbilang cukup sêring ditêmuin. Bêruntung Louise akhirnyah nêmuin tèrapi baru nyang disêbut dêngan thrive atau nyang ampir sêrupa dêngan tèrapi prilaku kognitip.
Di umur due limenye enih, Doel ude bise beli rume ndiri, walopun masi kecil-kecilan. Cuman, gegara belon ade bininye, jadi die masi idup ndiri dan sering bolak-balik ke rume Enyak Babeh juge. Kek karang enih, die lagi di jalan balik ke rumenye abis nginep di rume Enyak Babeh selame tige ari kemaren. Pas nyampe rumenye, Doel markir mobil, terus ngebuka patunye. Matenye jelalatan ngeliat beberape semut keluar masuk dari pintu rumenye. Duh, perasaannye ude kagak enak aje, nih. Mane enih semut nyang ukurannye gede, terus kalo ngegigit tajem pula. Doel buru-buru buke pintu, terus kaget bukan maen pas ngeliat banyak semut di tembok balik pintunye. Ntu bulu merinding sebadan-badan liat koloni semut segitu banyaknye lagi pada wara-wiri ngoper makanan nyang Doel kagak tau apaan. Jijik bangat die liatnye! Bari nahan nangis, gegara kagak kuat liat nyang gerombolan gituh, Doel ambil Baygon, terus die semprotin brutal ke arah koloni semut ntu. Kagak lupe, sapu di tangannye juge selalu siap ngibas semue semut nyang ude mati keluar rume. Jijik-jijik gini, Doel nyadar diri, kok, kalo die idup ndiri!
Kejadiannye tahun 2017, tepatnya saya lulus SMA , saya bersekolah di Jember Jawa timur sekolah saya tergolong maju di kota itu, nah ketika kelas 3 awal saya sudah mulai belajar buku SBMPTN,saya sudah memantapkan untuk memilih jurusan Psikologi di universitas Negeri Jakarta,tujuan saya memilih univ itu lantaran selain berada di kota besar saya yakin bisa masuk kesana dibanding saya memilih UI,saya ingin kuliah di Jakarta lantaran saya ingin maju,saya ingin kuliah sambil kerja,dan belajar merantau btw saya SMA sudah kos jadi merasakan nikmatnya kos dan membayangkan kos lebih jauh ok next.Saya tipe yang pemalas dan tidak pinter hahaha apalagi matematika saya dikatakan paling bodoh,semenjak tujuan saya ke univ itu saya belajar mati Matian bahkan untuk UN pun saya tidak terlalu belajar lantaran fokus sbm,snmptn saya tidak berharap banyak,setelah dirumah saya selesai un saya belajar untuk sbm hampir setiap hari saya buka buku belajar dan tidak pernah bermain,pas tiba tes saya tidak lolos!! Saya menangis takut,minder bagaimana tahun ini saya tidak kuliah seperti lainnya , lalu saya tidak menyerah saya masih punya kesempatan jalur mandiri akhirnya saya belajar lebih ekstra,saya tidak pernah tidur setiap malam waktu saya habiskan belajar dimulai jam 8 sampai subuh lalu tidur kembali belajar jam 12 siang, capek? Tentu bahkan sampe saya kehabisan buku untuk di pelajari
Masih soal enek naek gandaran. Waktu sekolah dulu, ada acara namanya jambore sekolah. Semua murid yang ikutan ekskul ikutan semuanya. Waktu itu, jamborenya kagak jauh banget, masih di Jakarta, di Cibubur. Pas dibilangin mau ada acar itu ama gratis, semuanya pada demen banget. Apalagi pertama kalinya naek gandaran gede yang biasa dipake ama tentara. Orang-orang waktu itu bilang itu mobil tronton. Pas awal jalan masih enak aja, masih ada angin. Lama-lama enek, gara-gara di tengah jalan hawanya nyelekep. Matahari emang lagi penter. Udah gitu, macetnya panjang bener. Rasanya gedek banget, semua orang nahan enek. Eh, ada satu anak yang muntah. Kagak bilang dulu. Kalo eneknya udah parah, bisa minta izin dulu buat turun. Terus, bisa muntah di pinggir jalan. Gedek banget rasanya, duduk udah empet-empetan, malah muntah di dalem gandaran.
Waktu entu, temennye aye, enyaknye meninggal. Die entu temen kuliahnye aye. Aye lupa, kejadiannye entu pas kuliah semester 1, atau semester 2, atau semester 3. Intinye masih di semester-semester awal. Die pun ijin beberape hari karena adenye duka, ya entu enyak, sosok yang die cintain bener, meninggal, dan ninggalin die. Pas udeh masuk kuliah lagi, die akhirnye cerita kalo die sedih bener enyaknye meninggal. Artinye semua yang die lakuin sama enyaknye entu tinggal kenangan aje. Die kagak bisa ulangin hal-hal entu bareng enyaknye lagi. Die bener-bener sedih ditinggal anggota keluarganye yang paling deket sama die, yang paling selalu ade sama die, yang paling die sayang, dan yang paling berharga.
Êlu mungkin udèh bêbêrapè kali mengalami sebuah momen nyang kagak terduga sebelumnya. Mulai dari momen menyedihkan, menyenangkan, ampè momen nyang bisè ngêjè êlu mati gaya dibtempat. Salèh atunyè adalah melihat orang laèn nyang memakai baju kembar denganmu. Kadang mengalami momen seperti êni justru bisè ngêjè êlu lari atau gè langsung menutupi wajah karna jêngah. Soalnya, kagak jarang pula kalo kagak sengaja bertemu dêngan ‘kembaran’ ngêjè êlu ngêjadi pusat perhatian olèh orang-orang sekitar, apalagi kalo êlu melihat ‘kembaran’ ntu bersama keluarga atau teman dekat, pastinya bêrbagè candaan bakal terlontar. Momen wayah kagak sengaja bertemu dêngan seseorang nyang ngêgunèin baju kembar di tempat umum sendiri bisè ngêjè êlu amè orang ntu ngêjadi jêngah.
Waktu aye SMP kan bawa hape le sekola tuh masih kaga boleh ya, tiap waktu nyang kaga ditentuin pasti ada nyang namanye pemeriksaan hp. Waktu itu aye pernah kegep tuh bawa hape ama wali kelas aye. Ada kali 3 hari tuh hape dipegang ama guru aye, karna dulu aye kaga pernah pacaran jadi kaga ada tuh nyang aneh-aneh di dalem hp aye. Cuman kan aye malu karna semua pesen trus isi hp aye tuh diperiksa, padahal kan harusnye mah kaga berhak karna itu privasi orang. Cuman mau gimana lagi kadang suka malu karna suka di bahas tuh di waktu-waktu tertentu.
Kalo mau mens, pasti aye ngerasa kacau banget dah. Soalnye tuh gampang banget kesinggung, trus tuh ampe berlarut-larut masalahnye. Sebenernye juga kaga mao kaya gitu. Nah, nyang biasa aye lakuin tuh pasti ngambek, kalo lagi senewen gitu pasti ayeaen nyelonong aje tuh pulang kaga pake bilang-bilang. Kalo pum dicariin juga aye kaga peduli. Emang jelek banget dah adat aye tuh. Tapi, makin gede aye harus makin ngerti, masa mau ampe tua adatnye jelek gitu, trus laki aye juga banyak ngasih tau jadi aye belajar banyak lah. Nah, sekarang si udeh mendingan kalo lagi senewen gitu paling muka cemeberut trus males nanggepin orang.
Ngêmandiin orok ngêjadi momèn nyang dinanti sêkaligus ngêja gugup bagi para orang tua baru, apahlagi kêbanyakan orok bêrusia di bawah dua atau tiga minggu tali pusêrnyah bêlon lêpas. Bêrikut ênih cara mandiin orok. Pêrtama, baringin orok têlêntang, têrus tahan bagian bêlakang kêpala ama lèhèrnyah makè salah atu lêngên êluh. Abis dibaringin, usap awak bayi mulè dari kêpala, muka, kuping, dada, punggung, ampè kaki. Buat ngêrêsikin kêdua kêlopak matanyah, siapin dua lêmbar kapas lêmbut nyang ora banyak sêratnyah. Pastiin êluh juga nyêka lêpitan-lêpitan awaknyah, kèk kètèk, lèhèr, bêlakang kuping, ama dêngkul bagian bêlakang. Akhirin dêngan ngêrêsikin organ intim ama pantat orok mulè dari dêpan kê bêlakang. Abis onoh angkat orok dêngan kêdua lêngên êluh dan bungkus makè anduk kêring.
Membeli logam mulia di toko emas merupakan pilihannye bejibun orang buat pade dijadiin tabungan atau investasi. Karena ntu harga emasnye bisa berubah ubah jadi kite beli pas lagi murah murahnye dah tuh, ntar pas harganye naik kite jual dah tuh emas, biar untung buat kite, apelagi kalo kite butuh duit dadakan enak bisa kite jual, terus kaga dosa juga kalo kaga kite pake kite lembrekkin aje di lemari kaga ape. Setelah ngumpulin uang bisa kebeli ntu logam mulia rasanye girang bener dah karena kite jadi punya tabungan baru. Daripade duit abis kaga ade hasilnye lebih baik kite beliin gituan jadi manfaat.
Kagak hanya mengungkap alasan sakit hati aje karena diselingkuhi, kite juga harus bisa belajar buat move on. Bukan cepat-cepat move on dari rasa sakit hati karena diselingkuhi, psikiater justru menyarankannye agar lebih menikmati perasaan yang sedang dirasakan. Perasaan sakit hati yang dialami saat diselingkuhi oleh pasangan biasanye sangat sulit hilang. Ada perasaan marah, dendam, kagak menerima hingga kagak percaya akan kejadian buruk sekaligus penghinaan yang kita alami ntu. Berbagai perasaan negatif ntu masih terus berkecamuk meskipun sudah berusaha memaafkan pasangan atau berupaya move on. Bejibun dari kita juga masih memendam rasa sakit hati tersebut meskipun udeh berpisah dari pasangan yang tidak setia itu. Jangan kite kasih ruang terhadap diri kite untuk membeci, dan dendam karena akan mempersulit kite buat kembali bahagia. Cukup kite ngamuk, marah, dan kecewa saat ntu, tapi kite harus segera bangkit.
Wayah bocah-bocah datêng buat dipaksinasi, sêbagian gêdé pêrawat ngantisipasi bahwa bocah onoh mungkin kuwatir ama gugup, bahkan bisa juga amat ngêri ama suntikan. Pêrawat bisa ngêbantu dêngan ngêminta bocah buat nêgangin ama ngêndorin otot-otot mêrèka supaya ora pingsan. Mêrèka bisa nyaranin bocah-bocah buat ngambil napas dalêm-dalêm, nahannyah, ama ngêmbusinnyah pêlan-pêlan. Mêrèka juga bisa minta bocah buat ngêgoyangin jari kaki mêrèka sêbagè upaya buat ngalihin pêratian. Kalu bocah bênêr-bênêr têrtêkên, misalnyah dêngan gêgêrawakan, nêndang, ama bilang bahwa mêrèka ora pèngèn suntikan onoh, orang tua bisa nunda jadwal sêhingga bocah punya kêsêmpêtan pêranti ngêmbangin bêbêrapah stratègi koping. Ênih bêpotènsi nyêgah bêkêmbangnyah pobia jarum suntik.
Tendangan penalti Udovicic gagal, die hanya mampu sampe membentur mistar gawangnye. Akhirnye Novi Pazar kalah 0-1 dari Rad dalam pertandingan tersebut. Dua hari kemudian setelah pertandingan tersebut ntu usai, beberapa pria menerobos masuk ruang ganti tim di pusat latihan klub. Salah seorang dari mereka menodongkannye ntu senjata ke muka die Udovicic. Penodong ntu kagak sampai meletuskannye ntu senjatanye, namun ntu aksi mendapatkannye kecaman dari FIFPro. Dalam pernyataannye ntu yang dilansir dari BBC, FIFPro menyatakan,"Seperti setiap pekerja profesional, setiap pesepak bola profesional berhak atas lingkungan kerja yang aman. Caranye ntu terserah kepada otoritas sepak bola, dan nasional untuk memberikan lingkungan yang aman tersebut.
Belajar waktu sma emang bener-bener cobaan banget dah, karna masa-masa itu tuh lagi indah-indah. Supaya fokus aye kasih nih tips-tipsye supaya juga bisa masuk perguruan tinggi negeri. Pertama, biasain belajar tuh pas otak lagi seger, biasanye tuh pas bangun tidur, abis sholat shubuh. Kedua, kalo buat pelajaran nyang harusin ngapal, mending dicicil dah daripada kelabakan di akhir. Ketiga, bikin rangkuman tuh dalem satu buku nyang isinye rumus kek, atau catetan penting kek nah pas belajar kaga usah tuh uprek-uprek buku. Keempat, perbayak tuh latihan soal, apalagi buat itung-itungan karna kalo dihapal doang bisa ngebleng dah pas ujian. Hal nyang paling penting tuh, kite terapin dengan sering karna kalo kaga mah percuma aje.
Kaga sedikit orang nyang gagal masup universitas bukan karna die kaga mampu, tapi karna die tuh terlalu nyepelein kewajibannye. Orang yang udeh lulus di universitas juga banyak yang gagal buat mulain kuliahnye. Banyak faktornye, nih aye bakal kasih tau ye, ade orang nyang kaga jadi masuk ke universitas tuh karna ngerasa dia kaga cocok ama jurusannye. Alesan laen juga ade nyang orang tuanye kaga mampu tapu die kaga usaha cari beasiswa. Ade juga nyang kasuh alesan karna telat isi data ato ade dokumen nyang kaga dikumpulin, kedengerannye sepele tapi dampaknye pan gede, jadi kalo mau ngapa2in mesti sungguh dah ya karna kalo engga pan kite juga nyang nyesel.
Lara dan Ben entu masih bocah SMA. Ya kagak bocah sih ye, tapi remaja. Intinye mereka masih muda. Mereka entu pacaran. Tapi karena mereka sama-sama sadar kalo mereka masih muda, mereka pun berkomitmen buat pacaran secara sehat dan ade batesannye. Suatu hari mereka liburan ke luar kota. Mereka rencananye pulang harian aje kagak nginep. Jadinye mereka sejak pagi udeh naek kereta. Nah mereka pun ningkring-ningkring di entu kota, pergi ke sono-sini, nyobain badogan enih dan entu. Kagak kerasa udeh malem. Mereka pun keburu-buru buat dapetin kereta. Eh tapinye udeh kagak ade kereta lagi. Akhirnye mereka pergi ke hotel terdeket. Tapi Cuma ade 1 kamar. Akhirnye mereka sekamar berdua. Beberape hari setelah entu, Lara pun kaget karena die tiba-tiba hamil.
Hantu adalah sebuah objek yang ada hampir di setiap kultur di muka Bumi. Banyak orang yang percaya bahwa sebuah setiap orang yang meninggal akan meninggalkan fisiknya di dunia, dan menuju alam lain. Sosok hantu seringkali dipercaya sebagai sosok manusia yang telah meninggal tapi masih ingin 'menyelesaikan urusan' di dunia. Memang banyak penemuan yang terekam terkait hantu, namun secara keilmuan, sains tak pernah mengakui bahwa hal tersebut memiliki kebenaran secara ilmiah. Terlebih lagi, tak ada sebuah 'standar' khusus yang bisa menjelaskan apa itu hantu secara jelas. Ada yang mengatakan hantu adalah arwah penasaran, dan ada juga yang mengatakan bahwa hantu adalah proyeksi pikiran kita yang muncul melalui kemampuan telepati.
SARA entu katenye merupakan singkatan dari Suku, Ras, Agama, dan Antar golongan. Ade yang berkate kalo SARA entu pandangan maupun tindakan yang dasarnye dari pikiran terkait identitas diri yang berkaitan sama kebangsaan atau kesukuan dan golongan, agama, serta keturunan. Katenye entu, hal yang dikategoriin jadi suatu tindakan SARA entu merupakan hal-hal dalem bentuk tindakan verbal maupun nonverbal yang didasarin pade pandangan terkait identitas diri atau golongan. Katenye entu, SARA  jadi salah satu topik yang sensitif di Indonesia. Katenye kagak sedikit kasus yang selanjutnye ke masalah SARA. Nah makenye entu bisa aje ade yang marah karena ngerasa kena singgungan terkait SARA.
Kalo menurut aye wajar sih kalo orang tua ikut campur di sekolaan. Soalnye sekola tuh kaga aman, buktinye aye dah digebugin di kelas nyang ada gurunye aja kaga ketauan. Apalagi ga ada gurunye bisa abis kali aye kaga selamat. Anak murid udeh nangis kejer aja kaga tuh disamperin ato dicari duduk permasalahannye, malah sibuk sendiri. Nah, gilirian masalah ini di bawa ke orang tua aye malah diomelin karna ga bilang-bilang kalo digebukin. Abis mao bilang juga gimana orang lagi babak belur juga malah takut. Masalah kaya gitu aja kaga boleh di besar-besarin padahal jelas aye rugi karna ampe babak belur trus sekola juga kaga ngerasa bersalah tuh ama kelalaian nyang terjadi.
Makanan busuk bukan cuman bikin jijik gegara kondisinya nyang memperihatinkan, tapi juge bise bikin keracunan kalo ude diinggapin ame parasit ato pirus tetentu. Bedasarkan tinjoan dr. Reni Utari di artikel SehatQ soal makanan basi, ade beberape kelompok orang nyang rentan bangat tekena enih. Jadi, kasiannye, udeh, mah, jijik ame ntu makanan busuk, kalo kagak sengaja kemakan juge bise bikin kenape-nape. Kelompok orang ntu ade orang nyang sistem imunnye lemah, jadi gampang kena penyakit, terus ibu hamil gegara kondisinye nyang rentan, terus lansia, anak-anak, ame penderite penyakit kronis tetentu. Kalo ude tinggal bareng ame kelompok orang ntu, walopun jijik, ade baenye kite nyang betindak tiap ade makanan busuk, buru-buru dibuang.
Orlando entu hobinye bangun mepet sejak kecil. Misalnye masuk sekolah jam 8, nah karena rumahnye deket bener dari sekolahannye, die bangunnye jam setengah 8. Entu semua berlanjut sampe die kuliah. Jarak antara kampus dan rumahnye emang deket. Tapi kagak sedeket jarak rumah dengan sekolahnye pas SD, SMP, dan SMA. Kali enih, die tetep kudu lewatin jalan raya. Nah kalo udeh lewatin jalan raya, ade yang namanye kemungkinan macet, entah emang banyak kendaraan, ade kecelakaan, perbaekan jalan, dan laennye. Tapi Orlando tetep nekat baru bangun satu jam sebelom kelasnye. Terus die pun berangkat ke kampusnye. Sebenernye masih ade waktu 30 menit, sedangkan jarak ke kampusnye paling cuma 15 menitan. Tapi kagak taunye ade banjir! Orlando pun marah karena macet.
Terapi perilaku kognitif sering diambil sebagai cara mengatasinye autophobia, atau ketakutan akan kesepian. Terapi ntu bakal berfokus pada latihan pernapasannye, dan mencari tahu penyebab ketakutan yang dirasakannye. Perlu rutin mengikuti terapi perilaku ntu agar hasilnye dapat terlihat beberapa bulan kemudian. Selain ntu, cara meredakan ciri-ciri autophobia bisa dengan belajar mengelola pikirannye. Pelajari cara untuk melawan pikiran negatif tentang kesendirian, sehingga secara bertahap memahami bahwa sendirian kagak menakutkan, atau berbahaya. Ketahui bahwa pikiran positif akan membantu seseorang melakukan sesuatu yang ingin dicapai. Dan yang selanjutnye ntu, obat anti kecemasan, atau obat tekanan darah seperti beta-blocker dapat membantu meredakan autophobia. Biasanye, obat ntu bersifat sementara untuk seseorang bisa kembali beraktivitas, dan mengatasi rasa takut sendiri. Sebagian orang berhenti minum obat apabila terapi mental telah dilalui dengan baik.
Wayah kêlas XI, guru olahragè Ikram dêmên pisan ngajar muridnyah dêngan olahraga èkstrèm. Ikram nyang ora dêmên bêolahraga ngalamin masa-masa surêm wayah onoh. Rasanyah jêm pêlajaran olahraga kêrasa nyèksa. Puncaknyah, diah kudu manjat tèmbok têbing sêtinggi sêkitar 100-an mètêr. Parahnyah, Ikram kudu milu kualipikasi. Sayup-sayup têmên-têmênnyah gêgêrawakan ngucapin sêmangêt dari bawah, "Nyok, Ikram! Êluh pasti bisa!" Tapi, Ikram malah gêmêtêran ama pèngèn mèwèk. Ikram tibang mênêng sêmbari mêgang batuan nyang kêtancêp di têbing buatan. Akhirnyah, guru olahraganyah lêlah dêngan apah nyang Ikram pêrbuat. Katanyah, "Udah, Tong. Turun bè dah." Ikram masing bêrtahan bêbêrapah mênit ampè lêngênnyah udah ora rosa lagi. Diah turun sêmbari diiringin gêgêrawakan hèboh têmên-têmênnyah. Udah gonoh, têrnyata cêlananyah soèk wayah turun. Suè êmên dah!
Trauma adalah, salah satu kondisi yang mungkin aje muncul setelah bencana alam terjadi, salah satunye ntu setelah gempa bumi. Ade seabrek faktor yang bisa menyebabkannye seseorang mengalami trauma. Misalnye guncangan hebat seperti kehilangan orang terkasih, kehilangan harta benda, atau sekadar perasaan terkejut, dan takut akan hal yang baru aje dialami. Biasanye seseorang yang mengalami trauma akan menunjukkan beberapa gejala seperti sering teringat, dan terbayang satu kejadian ntu hingga gangguan tidur. Salah satu yang mungkin terjadi adalah selalu memimpikannye kejadian tersebut, dan membuat tidur jadi kagak berkualitas. Beberape gejala lain yang mungkin terjadi adalah rasa cemas yang kagak terkontrol, sulit berkonsentrasi, dan mudah marah.
Kalo ngomongin pasar tuh pasti nyang ada di benak kite kotor, jorok, banyak sampah. Tapi ya iya emang bener, padahal di Depok tuh pasar Kemiri Muka pasar nyang paling deket trus juga lengkap. Cuman kalo kite masuk tuh kaga adr orang nyang paham kebersihan, semuanye orang nyang ada di situ tuh kaya kaga peduli ama kesehatan. Comberan aje ampe warnanye item, trus juga dagangan pada dikerubutin laler karna saking banyaknye tumpukan sampah. Tapi, nyang bikin heran tuh orang pada betah trus pada tahan ama baunye. Di bawah orang jualan tuh tikus got pada lewat-lewatan padahal kan nyang dijual bahan makanan masa harus kotor si.
Sepupunye aye entu padahal tinggalnye di kota, tapi emang di lingkungan sekitar rumahnye entu masih banyak pepohonan, kayak pohon pisang gitu. Nah pas entu lagi liburan, aye, empok, dan para sepupunye aye yang laen maen ke rumah sepupunye aye entu. Kite pun ngongko di teras atas rumah encangnye aye entu. Bener-bener enak deh pemandangannye, sejuk juga udaranye. Eh tapinye ketentraman entu kagak bertahan lama. Soalnye tiba-tiba aje muncul beberape monyet entah dari mane. Kite pun lari dan ketakutan karena dikejer sama entu monyet. Aye kagak tau ade berape monyet yang ngejer kite, intinye aye lari paling depan. Dna paling belakang entu empok aye. Kite semua emang ketakutan diekejer monyet, tapi gimane empok aye ye yang jaraknye paling deket sama monyet.
Deskripsi kerjaan jadi pemagang di perusahaan tempat Alya kerja entu lumayan banyak. Walaupun cuma magang, tetep kerjanye secara full time. Nah deskripsi kerjaannye entu salah satunye adalah ngerjain proyek lomba. Alya entu udeh ngerjain proposal proyek lomba selama beberape pekan terakhir enih. Nah entu proposal pun udeh tinggal dikit lagi beres. Eh tapi kagak taunye, pas Alya dateng ke perusahaannye, proposal yang udeh dikerjaain sepenuh hatinye, malah diambil sama orang laen. Jelas aje Alya kesel bener. apelagi entu proposal udeh die buat capek-capek. Entu proposal pun sejauh enih udeh disukain sama para atasan. Terus masa tiba-tiba aje dikasih buat orang laen? Alya pun marah karena pekerjaannye diambil orang laen.
Hal yang paling kaga ngeenakkin emang perpisahan, perpisahan bersama temen merupakan suatu hal yang tidak asik. Apelagi kalo udeh deket lagi kite sama temen kite. Rasanye ga karuan ati kaya sumpek, kesel, gedek campur jadi satu karena kite keilangan temen deket kita. Merasa bingung ape bikin salah yang bikin akhirnye pertemanan berakhir dan sebagainye. Butuh waktu untuk nerima kenyataan, mungkin intinye temen kite udeh kaga sefrekuensi lagi sama kite dan sebagainye. Kite harus sabar, dan menerima kenyataan ntu yang terjadi. Pokoknye namanye idup mah ada orang yang dateng, dan pergi. Jadi yaudeh kite terima aje jalanin aje idup dengan semestinye.
Elu punya pengalaman perpisahan yang sedih? Si Wila punya. Die sedih bener karena orang tuanye berpisah dna kudu idup berpisah sama babehnye. Karena orang tuanye Wila cerai, hak asuh Wila jadi buat enyaknye Wila. Wila sayang bener sama enyaknye, tapi die sedih karena orang tuanye kudu berpisah. Nah elu tau kagak, ape aje dampak psikologis ke bocah pas orang tuanye cerai? Nah katenye sih, bocah yang orang tuanye cerai mungkin bakalan jadi pendiam, agrsif, cepet marah, kagak percaya diri, pesimis ke cinta, dan laennye. Entu makanye sebisa mungkin orang tua kudu bener-bener bisa ngejelasin ke bocahnye biar die paham dan bisa meminimalisasikan dampak negatif ke entu bocah. Nyok dah cari pasangan yang tepat buat nikah dan belajar jadi orang tua yang tepat dulu sebelom nikah dan punya anak!
Waktu entu aye ade jam kelas Sejarah pas SMA. Nah setelah 1 setengah jam-an entu pelajaran berlangsung, akhirnye pun selesai juga dan jamnye istirahat. Nah pas entu, ade dalah satu temen aye yang memang kulit wajahnye entu kagak mulus. Kayak ade banyak bekas jerawat yang ninggalin bercak-bercak cokelat gitu. Terus karena tadi abis kelas Sejarah, ade salah satu temen aye yang nyeletuk kalo mukanye temen aye yang ade noda bekas jerawat entu kayak wilayah bekas jajahan. Jelas aje temen aye yang dikatain kayak begono marah dan kesel bener. Hal entu wajar aje karena temen aye marah dihina secara fisik. Ya walaupun emang temen aye satunye lagi yang ngina orangnye emang doyannye bercanda sih.
Walopun manusie diciptain udeh sepaket ame rase takut, tapi jan jadiin entu rase negatip nguasain ente. Rase takut bise ngerusak ari-ari, pikiran, mental, bahkan ampe pisik sekalipun. Makanye, kalopun kite kudu ngadepin sumber rase takut kite, adepin dengan mateng, jan gegabah. Kalo gegabah, berabe jadinye. Malah jadi boomerang buat diri ndiri. Misal, rase takut ame anceman. Iye, sih, siape nyang kagak takut diancem? Cuman, sebage manusie nyang punye adab dan agame, ente kudu ngarti kalo semue nyang di idup kite enih, udeh diatur Tuhan. Dengan kate laen, Tuhan bakal ade terus sepanjang idup kite! Adepin anceman dengan care nyang bekelas. Kagak perlu grasak-grusuk, nanti malah bikin pikiran panik, terus tejadi nyang kagak-kagak. Pikiran kudu tenang dulu. Kalo udeh tenang, bise mikir pake pala dingin, baru ambil keputusan nyang paling bae buat ngadepin ginian.
Nyang bakal manggung ntar diacara DWP ntu line up DJLineup DJ di panggung-panggung DWP taon eni lengkep bangat ame juge kesohor. Kalo musisi lokal indonesia bakal diwakilin ame Weird Genius, Dhipa Barus, DJ Winky. Die orang cukup nyedot penonton nyang kadang suke maduin tampilan musik ame tari. Weird Genius misalnye, bakal nampilin Tari Barong nyang asalnye dari Bali sebagian latar musiknye. Grup nyang anggotanye Reza Arap, Eka Gustiwana ame Gerard Liu eni juge kagak lupe nampilin Lathi, lagu nyang bikin group eni dikenal di Indonesia. Dari deretan musisi internasio, ade DJ Snake, Armin van Buuren, Yellow Claw, Martin Garrix, dan Zedd. Hasil karyanye nyang kesohor seantero bumi bakal ditampilin di panggung DWP. nah kayanye ade baeknye kalo kedepannye DWP bisa ngundang DJ kesohor dari luar negeri nyang lebih banyak, biar acara DWP dari taon ke taon bise lebih yahud buat joged bareng temen atawa cem-ceman.
Seorang wanita yang berprofesi sebagai pramugari di salah satu maskapai di Indonesia sedih saat mendapat kabar harus terkena PHK akibat pandemi Covid-19. Tangisnya pun pecah saat menerima kabar kurang mengenakan itu. Dia membagikan sebuah video yang berisi proses sejak awal seleksi hingga lulus menjadi seorang pramugari. Namun, semua itu hanya tinggal kenangan, lantaran dirinya baru saja mendapat surat PHK dari maskapai tempatnya bekerja akibat pandemi Covid-19. Hari ini kami PKWT (Perjanjian Kerja Waktu Tertentu) mendapat kabar tidak baik. Lebih dari 700 karyawan kontrak yang di PHK. Imay menuturkan, berat sekali rasanya harus meninggalkan pekerjaan yang sudah sangat dicintainya. Tapi, keputusan sulit itu pun harus diterima dengan ikhlas. Terima kasih sudah mendewasakan dan memberi banyak kenangan & pengalaman. Walau kini aku harus pergi. Semoga dunia lekas membaik. Dengan berat hati aku harus berpamit.
Pernah mengalami suatu peristiwa traumatis dengan hewan tertentu seperti anjing, misalnye dikejar atau digigit, bisa aje membekas untuk waktu yang lama hingga mempengaruhi sikap kite saat berinteraksi kembali dengan hewan tersebut. Jika karena hal ntu kite menjadi takut berlebihan, cenderung menghindari hal-hal yang berkaitan dengan anjing, bahkan sampai muncul keluhan fisik seperti jantung berdebar, berkeringat berlebih, lemas, pusing, pandangan gelap, napas cepat, sesak, pucat, maka bisa jadi yang kite alami ntu udeh tergolong fobia. Kondisi yang kite alami ntu sejatinye kagak selalu berbahaya. Namun, kaitannye dengan aktifitas pekerjaan kite misalnye sebagai kurir, jelas aje hal ntu bisa teramat mengganggu aktifitas pekerjaan.
Walopun bikin jijik setenga mampus, kalo ade makanan nyang busuk, kite kudu bise ngarti alesan ato penyebabnye. Ade beberape paktor nyang bikin makanan kagak layak konsumsi lagih. Paktor petame, cara nyimpennye salah. Biasenye enih tejadi di rume nyang suhunye anget ame lembab. Ude gituh, wadah nyang dipake buat nyimpen juge kagak bener, biasenye kagak ketutup rapet jadi bise bikin bakteri masup ke dalem makanannye. Kedue, ude nyimpen di kulkas, tapi suhu kulkasnye masi kurang dingin. Suhunye kudu bangat minimal empat derajat celcius. Suhu enih bikin bakteri kagak bise bekembang biak, terus mati. Terus, kudu bedain juge makanan nyang harus disimpen di freezer ame di kulkas biase. Ketige, nyimpen makanannye pas masi panas. Enih bikin uap dari makanan panas ntu nimbulin embun nyang netes ke bagian atas makanan, terus jadi lembab. Hawa lembab enih nyang jadi kedemenannye jamur ame bakteri. Keempat, kena cahaye belebih dari sinar matahari ato lampu ruangan. Proses enih bise bikin makanan berubah warne ame rasenye.
Bullying ato perundungan udeh jadi hal nyang sering bangat kite denger ato umum di kuping masyarakat awam. Kite bise nemuin perkara enih di mane-mane, dari di tipi ampe di deket kite. Ntu di tipi juge, dari nyang boongan (udeh diatur) kek di sinetron, ampe nyang kejadian beneran kek di berite-berite. Humas RSJD dr. Amino Gondohutomo nulis di buletinnye kalo tayangan di tipi soal perundungan enih, bise bikin pengaruh negatif ke masyarakat. Jadinye, orang-orang bakal nganggep ntu hal biase nyang bole-bole aje dilakuin ke orang laen. Ape nyang ade di tipi, emang sering digugu ame ditiru same masyarakat kite. Jeleknye, kalo ade perundungan beneran, korban nyang udeh ketakutan begituh, bakal dianggep enteng ame orang laen sekitarnye.
Masuk ke dunia kampus kite dituntut wajib berorganisasi, ikut kepanitiaan, ikut penelitian bareng dosen, ikut ekskul dan seabrek aktivitas lainnye. Tapi ntu semuanye harus kite seimbangin juga dalam hal belajar. Karena walaupun kite aktif segala macem tapi dalam hal akademis kite kurang, sungguh sangat disayangkan karena bakal susah kesonoinnye. Meskipun sibuk usahain seimbang dalam semua aspek. Jangan sampe kite lulus terlambat, nilai ujian gabagus karena ntu ngerugiin waktu kite. Jadi kite harus bener bener bisa tuh saman yang namanye mengatur waktu. Mungkin untuk bermain dan ngeloneng waktunye jadi dikecilin karena bisa ntu semuanye kite lakuinnye pas liburan atau sembari melakukan aktivitas kan bisa sekalian sosialisasi, pokoknye masa masa kuliah pasti sangat berkesan. Dan apelagi pas awal masuk keterima di kampus ntu jadwal aktivitas padet dari ospek dan sebagainye nah kite harus bisa tuh sama yang namanye bagi waktu.
Saban orang tua bèbas milih pêrsiapan ngêbrojolin makè mètodê apah go. Mêski bêgonoh, kalu mao milih mètodê lotus birth, orang tua kudu mahamin pêlaksanaannyah. Bêgonoh juga risiko nyang mungkin nongol dan cara nyêgahnyah. Lotus birth adalah mètodê ngêbrojolin dêngan ngêbagènin tali pusêr orok têtêp kêhubung ama plasènta. Mêtodê ênih diyakinin bisa ningkatin imun orok sêcara natural. Orok udah kêhubung ama plasènta sêlama 9 bulan. Ngêlêpas paksanyah tibang bakal ngêja orok troma. Sêbaèknyah, bagènin plasènta coplok dèwèk. Ênih nyang têrbaèk buat masa transisi orok dari dalêm pêrut ênyak, kêmudian pindah kê dunia luar. Tapi, sayangnyah pakar kêlahiran ama doktêr kandungan dari New York University Langone Medical Center bêrpêndapêt orok nyang têtêp kêhubung ama jaringan mati (plasènta) kêmungkinan kêtular inpèksi.
Mencuri merupakan masalah umum dalam masyarakat. Meskipun beberape orang hanya mencuri sekali atau dua kali, ada beberape orang yang justru kagak dapat menahan keinginan untuk mencuri. Beberape orang mencuri karena mereka kagak memiliki uang untuk membeli barang yang diinginkan, namun ada juga yang mencuri untuk merasakan ketegangan, dan kesenangan saat melakukan pencurian itu sendiri. Selain ntu, ada juga orang-orang yang merasa bangga karena mendapatkan apa yang mereka inginkan tanpa perlu membayar. Mencuri memberikan bejibun sekali konsekuensi negatif, seperti penahanan atau pemberian catatan kriminal untuk pelaku pencurian. Meskipun belum dikategorikan sebagai jenis kecanduan, Kleptomania merupakan gangguan pengendalian impuls yang mendorong pelakunya untuk mencuri, sehingga pada akhirnye pelakunye merasa malu dan bersalah. Untuk menangani masalah mencuri seperti ntu, penting bagi kite untuk mengenali masalah terkait kebiasaan mencuri, meminta bantuan pihak luar, mengubah pikiran kite mengenai mencuri, membuat rencana pencegahan (jika sewaktu-waktu kebiasaan tersebut kambuh), mencari kegiatan alternatif selain mencuri, dan mengetahui lebih banyak informasi mengenai kebiasaan mencuri.
Wayah kêoraadilan têrjadi dalêm idup sêsêorang, mêrèka bakal cêndêrung nyalahin diri dèwèk atas hal nyang têrjadi dan nyang lêbih parah, banyak juga nyang nyalahin kêadaan, bahkan orang di sêkitarnyah, padahal bêlon têntu sêmuah têrjadi karna orang laèn, bisa jadi karna kêsalahan êluh pada dalêm ngêja kêputusan di wayah dulu. Wayah ada kêoraadilan têrjadi dalêm idup, bêrêntilah nyalahin diri dèwèk, kêadaaan, atau orang laèn. Nyalahin sêmuah hal nyang udah têrjadi puguh ora bakal mêrbaèkin sêgala sêsuatunyah, pan? Nyang ada, hal onoh tibang bakal ngêja pêrasaan êluh pada ngêjadi lêbih bêrat. Lêbih baèk êluh pada ngêliat kêoraadilan onoh sêbagè sêsuatu cara buat introspèksi diri ama ngêliat sisi positip di balik kêoraadilan nyang têrjadi dalêm idup êluh pada.
Saking umumnye kejadian enih, celana robek sering bangat muncul di iklan, plilem-pilem, ato pideo nyang nyeritain sesuatu. Ade bae nyang nyelipin kejadian enih, biasenye sebage unsur humor. Cuman, humor-humor beginih, buat nyang ngalamin, mah, rasenye kek neraka saking malunye. Kalo di pilem-pilem, apelagi kartun nyang agak kagak realistis, nyang ngalamin celanenye robek, biasenye langsung sibuk nutupin si bagian robeknye, terus kocar-kacir ngejauh dari "kamera" gegara malu dan ngindarin diliatin orang laen. Enih juge sering kejadian di dunie nyate, si, cuman nyang ribet ntu nyari tempat pesembunyiannye, kagak kayak di pilem ato kartun nyang seakan "disediain" tempat buat ngumpet dulu. Kalo di dunie nyata, malu malu beginih juge kudu diadepin, keknye, ye.
Pêngalaman gagal nyiptain pêrasaan nyang ora kêrasan. Bêbêrapah pêrasaan nyang sêring nongol adalah rasa kêcèwa, ora mampu, sèwot, nyêsêl, bêgonoh juga rasa malu. Guy Winch nyêbutin bahwa ngêri gagal sêbênêrnyah dilatarbêlakangin dari rasa jêngah. Rasa jêngah ngêja kita ngêrasa buruk ama diri kita, juga ngêrasa buruk atas upaya nyang kita gawèin. Hal ênih nyang ngêja kita sêcara alami ngêrasa ngêri buat gagal sêhingga sêcara ora sadar kita bêrupaya buat ngurangin potènsi-potènsi kegagalan. Sêcara ora sadar kita ngênyingkirin pêluang buat gagal, mêski sêbênêrnyah murun kita ora pèngèn nyoba hal baru ama ngambil kêsêmpêtan. Akhirnyah, kita sêmuah kudu nyadarin bahwa pêngalaman gagal ora bisa kita hindarin.
Awal mula si aye malu ya karna celetukan aye tuh bikin orang-orang pada ketawa. Aye ngerasa knapa ye aye apa-apa tuh kudu di ketawain. Aye sring minder juga karna aye kan maunye dinilai jadi perempuan anggun nyang diliatnye lemah gemulai gitu. Cuman ape nyang aye lakuin tuh bisa aje malah bikin ketawa. Cuman akhirnye aye rubah tuh pemikirannye. Aye anggepnye bikin orang ketawa tuh jadi amal nyang bae buat aye. Trus juga banyak orang nyang mau temenan karna aye anaknye tuh asik. Jadi, aye manfaatin tuh hal nyang belom tentu orang banyak punya supaya aye lebih pede lagi, karna sebelomnye aye tuh paling takut buat ngomong di depan banyak orang.
Sebenernye tuh pake celana atau rok nyang terlalu ketat tuh kaga bae. Selaen ade resiko malu tiba-tiba celana nyang dipake robek trus nyang lebih bahaya tuh nanti sirkulasi udara kite pasti jadi kaga lancar. Ya gimana mao lancar, pake celanan aje maen ketat-ketatan trus juga buat masukin kaki aje susah pasti kalo dipake kan pada ninggalin bekas pada benteng tuh nah itu tandanye sirkulasi darah kite udeh kaga lancar. Emang efeknya kaga langsung kerasa, cuman pasti nanti kerasa tuh efeknye nanti pas kite udeh beranjak tua. Apalagi buat anak laki, celana nyang terlalu ketat kan kaga bagus buat sistem reproduksi.
Kalo udah urusan rem kan udeh fatal akibatnye. Kite juga harus paham tuh gimana cara mgerawat rem. Biasanye kan pasti kite ditunjukin buat service rutin tuh buat jaga rem tetep berfungsi. Trus juga pake suku cadang asli nyang di bawa ama merk kendaraan kite. Kalo kaga nanti sama aje malah ngerusak kendaraan kite. Trus kuga kite sendiri bisa ngerasain tuh kalo rem udeh kaga enak, jadi buru-buru daah diperiksa jangan tunggu tanggal balik ke bengkel. Trus juga kalo mao diliat tuh jalanan nyang kite lewatin sesuai kaga ama kendaraan nyang kite pake. Kalo kite maksain jalanin kendaraan bukan di tempat nyang seharusnye kite bisa ngerusak kendaraan sendiri.
Ari ulang taun ngêjadi salah atu ari nyang amat ngêbahagiain buat sêmuah orang. Dêngan bêtambahnyah usia, sêmuah orang puguh pèngèn sêmuah arêpan baèk nyang diimpiin pada taun-taun sêbêlonnyah bakal kêwujud. Kalu pèngèn ngasih kêjutan ulang taun, hal nyang pêrtama kudu dilakuin adalah milih waktu nyang paling têpat. Kêbanyakan orang bakal milih akhir pêkan buat ngasih kêjutan ulang taun. Bisa juga kêjutan ênih dilakuin wayah ari H ulang taunnyah. Sêlaèn onoh, pilihlah ari nyang paling têpat dari awal buat ngêmastiian siapah baè nyang bisa ngadirin kêjutan ênih nantinyah. Kalu ari nyang dipilih bukan akhir pêkan, sêbaèknyah diadain wayah pulang kantor atau malêm ari karna dêngan bêgonoh sêmuah têmên atau kêrabat bisa datêng ama bêsênêng-sênêng barêng.
Ngalamin kêkêrasan sêring ngêja bocah ngêrasa kurang pêrcaya diri. Kêorapêrcayaan dirinyah bisa mêngaruhin kêidupan sosialnyah. Bocah bisa jadi ngêri buat bêintêraksi ama orang laèn atau bahkan ngurung diri dari dunia sosial. Jadi, cara mêrbaèkin mèntal bocah nyang sêring diomèlin adalah ngasih waktu bocah buat nênangin diri, têrlêbih wayah bêsosialiasi. Ingêt, kalu bocah ngalamin hal sêpêrti onoh, ontong dibagènin baè, mêski êluh mahamin alêsan di balik sikapnyah. Kêidupan sosial bocah pênting buat dibangun. Sêbisa mungkin êluh têtêp pêrlu numanin mêrèka bêsosialisasi ama orang laèn. Puguhnyah têtêp dêngan ngêhargain pêrasaannyah. Wayah bocah mulè ngêrasa ngêri bêintêraksi ama orang laèn, êluh bisa ngasih diah waktu pêranti ngantêngin diri. Ora pêrlu panik, apahlagi kêdagar-dagar. Lakuin pêlahan-lahan bè. Kalu orang tua antêng, bocah bakal ngêrasa kêrasan bêrada di sêkitar orang tuanyah.
Cara mengatasi radang usus buntu umumnya melibatkan proses operasi untuk mengangkat usus buntu yang sedang meradang. Selain itu, untuk mendukung kesembuhan, Anda dapat melakukan beberapa perubahan gaya hidup dan perawatan dari rumah. Jika ada kemungkinan Anda sedang menderita radang usus buntu, pembedahan sering dianjurkan untuk mengatasinya. Mengapa demikian? Operasi mengangkat usus buntu yang telah meradang dianggap lebih aman, dibanding dibiarkan dan berisiko terjadi kepecahan di dalam. Jika ada kemungkinan Anda sedang menderita radang usus buntu, pembedahan sering dianjurkan untuk mengatasinya. Mengapa demikian? Operasi mengangkat usus buntu yang telah meradang dianggap lebih aman, dibanding dibiarkan dan berisiko terjadi kepecahan di dalam.